**MUNICIPIUL SATU MARE**

**CABINET VICEPRIMAR**

**Nr.** **28955/20.05.2021**

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”aprobarea listei de priorități pentru anul 2021, în vederea repartizării prin închiriere a locuințelor din fondul locativ de stat”

În susținerea căruia formulez prezentul

**REFERAT DE APROBARE**

În conformitate cu prevederile art. 30 alin. (1) din Hotărârea Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii locuinței nr. 114/1996, republicată, cu modificările şi completările ulterioare, pentru soluționarea cererilor privind repartizarea unei locuințe cu chirie din fondul locativ de stat, autoritățile administrației publice locale asigură măsurile necesare pentru luarea în evidență a solicitărilor primite și analizarea acestora în comisiile sociale constituite la nivelul consiliului local.

Prin Hotărârea Consiliului Local al municipiului Satu Mare nr. 212/30.10.2014 au fost aprobate criteriile de repartizare a locuințelor cu chirie din fondul locativ aflat în patrimoniul Municipiului Satu Mare.

Având în vedere că prin Dispoziția Primarului nr. 348/06.05.2021 s-a numit comisia de analiză a solicitărilor de locuință și repartizare a locuințelor din fondul locativ de stat, a analizat dosarele depuse în vederea obținerii unei locuințe din fondul locativ de stat și s-a întocmit lista de priorități cu persoanele îndreptățite să primească o repartiție, listă ce va fi dată publicității prin afișare la sediul Primăriei municipiului Satu Mare, propun spre analiză și aprobare Consiliului Local al Municipiului Satu Mare prezentul proiect de hotărâre.

Iniţiator proiect

Primar,

 Stan Gheorghe

Corina Seres/2ex